Document ID: /roh_data/filtered/fineweb-2-filterrobots_roh.jsonl.gz/47584

La Polizia chantunala ha sclerì dus enguladitschs a San Bernardino. Uschia ha ella pudì eruir dus delinquents supponids. Sco quai che la polizia communitgescha è vegnì rut en ils 9 d'avust la notg en in'ustaria e duas notgs pli tard en in center da sport.
Ils delinquents han engulà daners e mangiativas en ina valita da radund 4'000 francs. Il donn material cun rumper en munta a radund 5'000 francs. Las investigaziuns da la polizia han manà tar dus umens che lavuran en la regiun. Omadus han laschà valair ils delicts.